Payday 2

Payday 2 (ڤايداي ٢) ialah permainan video POP berkoperasi yang dibangunkan oleh Overkill Software dan diterbitkan oleh 505 Games. Permainan ini ialah sekuel kepada Payday: The Heist yang keluar pada tahun 2011. Permainan rasmi terbit pada Ogos 2013 bagi platform Windows, PlayStation 3 dan Xbox 360. Versi mengemas semula permainan, yang disarikata Crimewave Edition, telah teebit bagi PlayStation 4 dan Xbox One pada Jun 2015 . Versi bagi Nintendo Switch terbit hampir 3 tahun selepasnya pada Februari 2018.

Ia mengambil latar dua tahun selepas peristiwa permainan sebelumnya, kumpulan samseng yang bernama Payday datang semula meneror kawasan perbandaran Washington, DC bagi melakukan misi jenayah mereka yang selanjutnya. Pemain boleh memainkan salah seorang daripada dua puluh dua anggota samseng itu. Moda permainan terbahagi antara melakukan rompakan bersendirian, atau dengan bantuan tiga rakan sepasukan.  

Berbeza dari permainan prekuel yang hanya boleh merompak bank, pemain boleh menjenayah lebih banyak: merompak kedai perhiasan atau pusat beli-belah, menghasilkan dadah selepas itu dan menyebarkannya. Terdapat beberapa fitur baharu seperti kereta perisai bagi lawan karakter utama iaitu polis. 

Permainan juga mempunyai siri web yang bagi memasarkan permainan. Dari pra-pesanan sahaja, permainan video ini untung besar dan menerima ulasan yang positif, dari ahli kritik maupun pemainan awam. Payday 2: Crimewave Edition menawarkan pembaharuan grafik yang lebih baik, kandungan baharu dan beberapa kandungan yang boleh dimuat turun. Versi pengemasan semula itu hanya terbit bagi Konsol permainan terbaharu PlayStation 4 dan Xbox One pada Jun 2015. 

Sekuel permainan ini bertajuk Payday 3, diterbitkan oleh Deep Silver di bawah Plaion, telah dikeluarkan pada tarikh 21 September 2023.

 Rujukan 

Kategori:Permainan video 2013
Kategori:Permainan penembak orang pertama
Kategori:Permainan PlayStation 3
Kategori:Permainan PlayStation 4
Kategori:Permainan Xbox 360
Kategori:Permainan Xbox One
Kategori:Permainan Nintendo Switch
Kategori:Permainan Windows